stanford-oval/wikipedia huggingface dataset:
Mutter (kappale)

| ”Mutter” Rammstein |
| --- | --- | --- |

Singlen tiedot
 Albumilta: Mutter
 Julkaistu: 25. maaliskuuta 2002
 Tuottaja(t): Jacob Hellner ja  Rammstein
 Tyylilaji: industrial metal, rock
 Kesto: 21.04
 Levy-yhtiö: Motor Music Records
Rammsteinin muut singlet
| ”Ich will” 2001 | ”Mutter” 2002 | ”Feuer frei!” 2002 |
Mutter (Äiti) on Rammsteinin 13. singlejulkaisu, joka on äänitetty Studio Miravalissa, Ranskassa vuonna 2000.
Kappaleesta "Mutter" on tehty musiikkivideo. Videossa Till Lindemann on vankina kuopassa, ja hänen näköisensä henkilö tulee ruokkimaan häntä.
Kappaleet

"Mutter" (Radio Edit)
"Mutter" (Vocoder Mix)
"5/4"
"Mutter" (Sono's Inkubator Mix)
Muhammad Khashoggi

Muhammad Khashoggi jakaa palkinnon jakotilaisuudessa Beirutissa sijaitsevassa Condasin huonekalutehtaassa, jonka omistaa hänen poikansa Essam Khashoggi.
Muhammad Khaled Khashoggi (arab. محمد خالد خاشقجي‎), (turk. Muhammed Halid Kaşıkçı) (1889–1978), äännetään myös muodossa Mohamed Khaled Khashoggi, oli saudiarabialainen lääkäri. Hän oli Saudi-Arabian kuninkaan  Abdulaziz Al Saudin henkilökohtainen lääkäri.
Henkilökohtainen elämä

Khashoggi oli  turkkilaisia alkuperää,  ja hänen perheensä oli alun perin Kayserista. Perheen sukunimi tarkoittaa "lusikkaseppää" (Kaşıkçı) turkin kielellä. Hän oli naimisissa Samiha Ahmedin (Setti) kanssa ja sai kuusi lasta tämän kanssa; Adnanin, Samiran, Essamin, Adilin, Assian ja Soheiren. Hänen lapsenlapsensa ovat Dodi Al-Fayed, Emad Khashoggi ja Jamal Khashoggi.
Elämäkerta

Khashoggi karkotettiin Medinasta yhdessä hänen perheensä ja veljensä Abdullah Khashoggin kanssa, joka työskenteli muhtasibina, lääkärien ammattikunnan liitossa,Medinan piirityksen aikana vuonna 1918, jolloin he asettuivat Damaskokseen. Myöhemmin hän opiskeli lääkettä Damaskoksessa ja hänestä tuli kirurgi. Sitten hän meni Pariisiin opiskelemaan sädehoitoa ja sitten  hän avasi Mekkaan yksityisen klinikan.
Hän muutti Riadiin työskentelemään Saudi-Arabian terveysministeriössä, jossa hän rekrytoi egyptiläisiä lääkäreitä työskentelemään Saudi-Arabiaan. 1970-luvulla hän asettui Beirutiin Libanoniin, mutta lähti pian Lontooseen vuonna 1974 Libanonin sisällissodan syttymisen jälkeen. Lopulta hän palasi takaisin Riadiin, jossa hän kuoli leikkauksen aikana. Hänet on haudattu Medinaan.
Masticate to Dominate

| Masticate to Dominate Gorgasm |
| --- | --- | --- |

Studioalbumin tiedot
 Äänitetty : Studio One, Racine, Wisconsin
 Julkaistu: 31. lokakuuta 2003
 Formaatti: CD
 Tyylilaji: brutaali death metal
 Kesto: 30.26
 Levy-yhtiö: Unique Leader Records
Gorgasmin muut julkaisut
| Bleeding Profusely 2001 | Masticate to Dominate 2003 | Orgy of Murder 2011 |
Masticate to Dominate on yhdysvaltalaisen brutaalin death metalin yhtyeen Gorgasmin toinen studioalbumi. Se julkaistiin vuonna 2003 levymerkillä Unique Leader Records.
Kappaleet

Kaikki kappaleet säveltänyt ja sanoittanut Gorgasm.
Anal Skewer – 2.44
Stitched Oral Asphyxia – 3.15
Corpsefiend – 2.40
Lacerated Masturbation – 3.11
Masticate to Dominate – 2.40
Charred Vaginal Effluence – 2.34
Repulsive Cuntortion – 3.38
Concubine of Despise – 2.34
Seminal Embalment – 3.26
Deadfuck – 3.44
Kokoonpano

Tom Leski – laulu, kitara
Tom Tangalos – kitara, laulu, kansikuva
Paul Garcia – bassokitara
Terrence Manauis – rummut
Kokoonpano > Muut tekijät

Chris Djuric – äänittäjä, miksaaja
Trevor Sadler – masteroija
Shannon Binion – valokuvat
Jon Zig – kansikuva
Joel – layout
Arvostelut

Sputnik Music: 4.5/5
The Metal Observer: 9/10
Aiheesta muualla

Albumi Masticate to Dominate Encyclopaedia Metallum -sivustolla (englanniksi)
Masticate to Dominate discogs.com -sivustolla
Matthew Gray Gubler

Matthew Gray Gubler vuonna 2008.
Matthew Gray Gubler (s. 9. maaliskuuta 1980) on yhdysvaltalainen näyttelijä, ohjaaja, piirtäjä ja entinen malli. Hänen ensiesiintymisensä oli elokuvassa Steve Zissoun vedenalainen maailma (The Life Aquatic with Steve Zissou, 2004) esittäessään harjoittelija #1:stä. Parhaiten tunnettu hän on kuitenkin roolistaan nuorena nerona, Spencer Reidinä, CBS:n televisiosarjassa Criminal Minds. Gubler teki monia elokuvia, jotka useimmiten kuvattiin hänen kotikaupungissaan Las Vegasissa tai New Yorkissa, ennen valmistumistaan Tisch School of the Artsista. Hän ylläpitää myös omaa kotisivuaan. Sivulla on Gublerin omia piirroksia ja päiväkirjamerkintöjä.
Elämä

Matthew Gray Gubler syntyi maaliskuun 9. päivänä Yhdysvalloissa, Nevadan osavaltiossa, Las Vegasissa.
Lukion Gubler kävi Las Vegasin kansainvälisten opintojen opistossa, ilmaisutaidon ja kuvataiteen linjalla. Koulussa hänen pääaineensa oli näytteleminen, koska siellä ei ollut mahdollisuutta hänen tahtomaansa elokuvantekemiseen. Hän on myös valmistunut New Yorkin yliopiston Tisch-taidekoulusta. Siellä hänen pääaineensa oli elokuvaohjaus.
Ura

Gubler työskenteli aiemmin, tosin vastahakoisesti, mallina monille tunnetuille nimille, kuten Tommy Hilfigerille, saadakseen opintonsa suoritettua. Samaan aikaa Gubler oli myös harjoittelijana Wes Andersonilla, joka rohkaisi häntä menemään elokuvansa Steve Zissoun vedenalainen maailma koe-esiintymiseen. Gubler päätti mennä koe-esiintymiseen, ja sai lopulta roolin. Tämä johti hänet rooliinsa Spencer Reidinä Criminal Mindsiin. Hän on myös ollut pienessä roolissa elokuvissa RV (2006) ja Alvin ja pikkuoravat (2007). RV:ssä Gublerin roolihahmo oli Joe Joe ja Alvin ja pikkuoravat -elokuvassa hän oli Simon-oravan äänenä.
Ura > Elokuvan teko

Tehdessään elokuvaa Steve Zissoun vedenalainen maailma Gubler teki myös dokumentin nimeltä Matthew Gray Gubler's Life Aquatic Intern Journal. Dokumentti oli materiaalia elokuvan kulissien takaa, ja myöhemmin se sisällytettiin joihinkin DVD-painoksiin. Gubler on ohjannut ja esiintynyt sarjassa monista itsensätuomitsevista teeskennellyistä dokumenteista. Sarja nimi on Matthew Gray Gubler: the Unauthorized Documentary ja siinä hän parodioi Hollywoodin käyttäytymistä. Sarjaa on kuvattu Criminal Mindsin kuvausten aikana. Hän on myös ohjannut, editoinut ja osittain ohjannut tunnetun rockyhtyeen, The Killersin musiikkivideon "Don't Shoot Me Santa".
Kirjat
Gubler julkaisi ensimmäisen kirjansa Rumple Buttercup: A Story of Bananas, Belonging, and Being Yourself huhtikuussa 2019.
Elokuvat > Näytteleminen

Steve Zissoun vedenalainen maailma (2004) .... Harjoittelija#1 (Meeko)
Criminal Minds -TV-sarja (2005-2020) .... Dr. Spencer Reid
RV (2006) .... Joe Joe
Runway Vacation (2006)
Alvin ja pikkuoravat (2007) .... Simon
Pornstar (2008) .... Ziggy
How to Be a Serial Killer (2008) .... Bart
The Great Buck Howard (2008)
Pornstar (2008) (jälkituotanto) .... Ziggy
How to Be a Serial Killer (2008) (jälkituotanto) .... Bart
500 Days of Summer (2009) .... Paul
Alvin ja pikkuoravat 2 (2009) .... Simon
Alvin ja pikkuoravat 3 (2011) .... Simon
Life After Beth (2014) .... Kyle Orfman
Suburban Gothic (2014) .... Raymond
Alvin ja pikkuoravat: Reissussa (2015) .... Simon
Newness (2017) .... Paul
68 Kill (2017) .... Chip
Horse Girl (2020) .... Darren Colt
Elokuvat > Ohjaaminen

Claude: A Symphony of Horror (2001)
Dead or Retarded (2001)
The Cactus That Looked Just Like a Man (2004) (Myös käsikirjoittaja, kuvaaja, tuottaja ja leikkaaja)
Matthew Gray Gubler's Life Aquatic Intern Journal (2005) (Myös käsikirjoittaja, kuvaaja, tuottaja ja leikkaaja)
Whirlwind Heatin musiikkivideo "Reagan" (2006)
The Killersin musiikki video "Don't Shoot Me Santa" (2007)
Matthew Gray Gubler:The Unauthorized Documentary: Episodi 1
Matthew Gray Gubler:The Unauthorized Documentary: Episodi 2
Matthew Gray Gubler:The Unauthorized Documentary: Episodi 3
Matthew Gray Gubler:The Unauthorized Documentary: Episodi 4
Matthew Gray Gubler:The Unauthorized Documentary: Episodi 5
Criminal Minds: 12 jaksoa.
"Mosley Lane" (kausi 5, jakso 16)
"Lauren" (kausi 6, jakso 18)
"Heathridge Manor" (kausi 7, jakso 19)
"The Lesson" (kausi 8, jakso 10)
"Alchemy" (kausi 8, jakso 20)
"Gatekeeper" (kausi 9, jakso 7)
"Blood Relations" (kausi 9, jakso 20)
"Mr. Scratch" (kausi 10, jakso 21)
"A Beautiful Disaster" (kausi 11, jakso 18)
"Elliott's Pond" (kausi 12, jakso 6)
"The Capilanos" (kausi 13, jakso 17)
"The Tall Man" (kausi 14, jakso 5)
Aiheesta muualla

Wikimedia Commonsissa on kuvia tai muita tiedostoja aiheesta .
Matthew Gray Gubler Internet Movie Databasessa. (englanniksi)
http://www.matthewgraygubler.com/
Mättenberg

Schreckhorn (keskellä ja Mettenberg (keskioikealla) nähtynä pohjoisen suunnalta.
| --- | --- |
Sijainti:  Bernin kantoni, Sveitsi
Vuoristo:  Bernin Alpit
Korkeus merenpinnasta:  3 104 m
Prominenssi:  54  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Mättenberg tai Mettenberg on 3 104 metriä korkea vuori Sveitsissä, Bernin Alpeilla.
Murasame (1902)

| Murasame / 村雨 |
| --- | --- |
 Murasame

Aluksen vaiheet
Rakentaja:  Yokosukan laivastontelakka
Kölinlasku:  20. maaliskuuta 1902
Laskettu vesille:  29. marraskuuta 1902
Palveluskäyttöön:  7. heinäkuuta 1903
Loppuvaihe:  myyty romutettavaksi 14. helmikuuta 1926
Tekniset tiedot
Uppouma:  435 t (kuormattu)
Pituus:  71,4 m (kokonaispituus)
Leveys:  6,57 m
Syväys:  1,83 m
Koneteho:  6 000 ihp
Nopeus:  29 solmua
Miehistöä:  55
Aseistus
Aseistus:  2 × QF 12 naulan 12 cwt -laivatykkiä 4 × QF 6 naulan Hotchkiss -tykkiä 2 × 18″ torpedoputkea
Murasame (jap. 村雨) oli keisarillisen Japanin laivaston vuonna 1903 valmistunut Harusame-luokan torpedovenehävittäjä, joka myytiin romutettavaksi 14. helmikuuta 1926.
Valmistus

Alus tilattiin 1900 osana vuoden 1894 kymmenvuotisohjelmaa Yokosukan laivastontelakalta, missä köli laskettiin 20. maaliskuuta 1902. Alus laskettiin vesille saman vuoden lopulla 29. marraskuuta ja valmistui 7. heinäkuuta 1903.
Palvelus

Alus osallistui Venäjän–Japanin sodassa Port Arthurin, Keltaisenmeren ja Tsushiman meritaisteluihin.
Murasame luokiteltiin 28. elokuuta 1912 kolmannen luokan hävittäjäksi, ja se poistettiin ensilinjan tehtävistä. Ensimmäisen maailmansodan alkaessa alus palautettiin palvelukseen. Se muutettiin apumiinanraivaajaksi 1. huhtikuuta 1922, ja alus poistettiin palveluksesta tasan vuotta myöhemmin. Se myytiin romutettavaksi 14. helmikuuta 1926.
Muistisääntö

Muistisääntö on nimensä mukaisesti muistamisen apuneuvo, muistettavan tiedon tiivistelmä tai viite siihen. Muistisäännön tarkoitus on synnyttää muistettavaan asiaan liittyvä assosiaatio, joka palautuu mieleen esimerkiksi huvittavuutensa vuoksi tai on tutulle ilmiölle analoginen. Muistisääntö voi olla esimerkiksi lyhenne, luettelo, lause, joskus loru tai runo.
Tyypit

Laulujen sanat tai sävelten liittäminen opeteltavaan asiaan.
aakkosjärjestyksen muistaminen erilaisten aakkoslaulujen avulla
euron ja markan tarkan vaihtokurssin jääminen mieleen televisiossa näytetystä mainoslaulumaisesta tiedotuksestaselvennä
paineluelvytyksen tavoiterytmin muistaminen osuvannimisen ”Stayin’ Alive” -kappaleen rytmistä.
Muistisääntönä on sana, jonka kirjaimet ovat muistettavan joukon alkukirjaimia.
SPOT ja SPOTPA muodostavat englannin kielen peruslauserakenteen järjestyksen: subjekti, predikaatti, objekti, tapa, paikka, aika.
Sana HOMES (englantia, ’kodit’) muodostuu Pohjois-Amerikan Suurten järvien nimien alkukirjaimista (Huron, Ontario, Michigan, Erie, Superior eli Yläjärvi).
Muistisäännöksi valitaan tarinan tai lorun tavoin muistuva fraasi, joka ilmaisee muistettavaan asiaan liittyviä vihjeitä.
kitaran kielten sävelkorkeudet järjestyksessä: ”Esko Aho diggaa golfia, Halonen ei”
Piin likiarvoa ilmaisevia tekstejä on kirjoitettu monia, joista tunnetuimpia on Mike Keithin vuonna 1995 kirjoittama, Edgar Allan Poen kuulua runoa ”Korppi” tarkkaan mukaileva ”Near a Raven”, joka kattaa luvun 740 ensimmäistä desimaalia.
Graafiseen muotoon järjestetty tieto.
Lautasmalli on ympyrädiagrammin muodossa esitetty suositus aterian koostumuksesta.
Muistettava tieto sepitetään riimiksi tai loruksi. Monet sanonnat ovat lyhyitä riimipareja.
Jakokulman laskutoimitusten järjestys: ”jaa, kerro, vähennä, luku alas pudota, alusta taas aloita”.
Etiketin mukainen tarjoilujärjestys: ”ota, anna oikealta; tarjoo aina vasemmalta”.
Kieliopillisen suvun mukaan ryhmiteltyjä sanoja samassa kuvassa
Oikean käden sääntöjä on luotu muistuttamaan mm. vektorien ristitulosta, liikkuvan sähkövarauksen aiheuttaman magneettikentän suunnasta sekä varatun hiukkasen liikkeestä magneettikentässä
Katakana-merkkien マ (ma) ja ム (mu) muistaminen merkkien muodon ja suunnan perusteella: Musti (eli koira) istuu, marakatti keikkuu oksalla.
Kiinalaisperäisten kirjoitusmerkkien opettelu aiemmin opittujen yksinkertaisempien merkkien avulla, esimerkiksi 猫 (kissa) voidaan muistaa fraasina ”ruohikossa hiiviskelevä eläin pellon reunalla” osista 犭(eläimille yleinen radikaali), 艹 (ruohoradikaali) ja 田 (riisipelto).
Moshe Barazani

Moshe Barazani
Moshe Barazani (1926–1947) oli juutalainen kurdiaktivisti. Hän oli äärioikeistolaisen Lehi-järjestön kannattaja.
Barazani syntyi Arbelissa Syyriassa. Hän muutti lapsena vanhempiensa kanssa Ereẓ Israeliin ja asui Jerusalemissa. Hän liittyi Leḥiin ja joutui pidätetyksi vuonna 1947, kun hänen taskustaan löydettiin käsikranaatti. Sotatuomioistuin tuomitsi hänet kuolemaan alle kaksi tuntia kestäneen oikeudenkäynnin jälkeen. Yhdessä toisen  aktivistin kanssa hän teki vankilassa itsemurhan suunnitellun teloituksen aattona.
Moshe Atzmon

Moshe Atzmon (s. 30. heinäkuuta 1931 Budapest) on israelilainen kapellimestari.
Atzmon aloitti musiikin opintonsa Budapestissä. 13-vuotiaasta eteenpäin hän opiskeli sellon ja käyrätorven soittoa Tel Avivissa ja Jerusalemissa. Myöhemmin hän opiskeli Lontoossa.
Atzmon on tunnetuin Sydneyn sinfoniaorkesterin kapellimestarina. 24. huhtikuuta 2008 hän johti Joensuun kaupunginorkesteria konsertissa, jossa kuultiin muun muassa Sibeliuksen Finlandia.
Moses Ugbisien

| Moses Ugbisien> Henkilötiedot |
| --- | --- |
Koko nimi:  Moses Omote Ugbisien
Syntynyt: 11. joulukuuta 1965 (ikä 58) Uwherun, Nigeria
Yleisurheilija
Pituus:  182 cm
Paino:  76 kg
Laji:  pikajuoksu
Ennätykset:  400 metrin juoksu: 45,28 (1987)
| Mitalit> Maa:   Nigeria.Miesten yleisurheilu. Olympialaiset  | Mitalit> Maa:   Nigeria.Miesten yleisurheilu. Olympialaiset  | Mitalit> Maa:   Nigeria.Miesten yleisurheilu. Olympialaiset  | Maa:   Nigeria> Miesten yleisurheilu. |
| --- | --- | --- | --- |
|  Pronssia | Los Angeles 1984 | 4 x 400 metrin viesti |  |
Moses Omote Ugbisien (s. 11. joulukuuta 1965 Uwherun) on aktiiviuransa päättänyt nigerialainen pikajuoksija ja olympiamitalisti.
Ugbisien osallistui olympialaisiin kaksi kertaa, vuonna 1984 Los Angelesissa ja vuonna 1988 Soulissa. Vuonna 1984 hän mukana pronssia voittaneessa Nigerian pitkän viestin joukkueessa. Ugbisien oli osa Nigerian viestijoukkuetta myös seuraavissa olympialaisissa, tuolloin maa sijoittui finaalin seitsemänneksi. Ennätyksekseen 400 metrilä hän juoksi ajan 45,28 vuonna 1987.
Nahitševanin autonominen sosialistinen neuvostotasavalta

Nahitševanin ASNT:n vaakuna
Nahitševanin autonominen sosialistinen neuvostotasavalta (Nahitševanin ASNT) oli Neuvostoliitolle kuulunut autonominen neuvostotasavalta Azerbaidžanin SNT:ssä. Alue liitettiin Neuvostoliittoon vuonna 1920.selvennä Neuvostoliiton hajottua vuonna 1991 Nahitševanista tuli autonominen alue osana Azerbaidžania.
Montbrun-les-Bains

Montbrun-les-Bains
Montbrun-les-Bains on kunta Ranskan Auvergne-Rhône-Alpesin alueella Drômen departementissa. Sen asukasluku vuonna 2014 oli 421. Kunta kuuluu Nyons et Baronnies -kantoniin Nyonsin arrondissementissa. Se on yksi 86 kunnasta, jotka muodostavat vuonna 2015 perustetun alueellisen luonnonpuiston Parc naturel régional des Baronnies provençales.
Montbrun-les-Bainsin naapurikuntia ovat pohjoisessa Aulan, koillisessa Mévouillon, idässä Barret-de-Lioure, kaakossa Ferrassières, etelässä Vauclusen departementin Aurel, lounaassa ja lännessä Reilhanette sekä luoteessa Plaisians.
Kukkulan rinteellä keskellä laventeliviljelmiä sijaitseva Montbrun-les-Bains on vanhojen kaupunginmuurien ympäröimä. Kylään kuljetaan kellotornin juuressa olevan portin kautta. Kylä on antiikin Rooman ajoista tunnettu lähteistään ja kylpylöistään, mutta kylpylätoiminnan kaupallinen huippu ajoittui 1800-luvulle.
Montbrun-les-Bains on kauneimpien ranskalaiskylien järjestön Les Plus Beaux Villages de France jäsen. Drômen departementissa on kolme muutakin järjestön jäsenkylää: La Garde-Adhémar, Mirmande ja Le Poët-Laval.
Aiheesta muualla

Kuvia tai muita tiedostoja aiheesta Montbrun-les-Bains Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Montbrun-les-Bains
Käännös suomeksi
Montbrison

| Montbrison |
| --- | --- |

 vaakuna
 Montbrison
 Koordinaatit: 45°36′30″N, 4°03′57″E 
Valtio:  Ranska
Hallintoalue:  Rhône-Alpes
Departementti:  Loire
Arrondissementti:  Montbrison
Kantoni:  Montbrison
Hallinto:  
 – Hallinnon tyyppi:  Kunta
 – Pormestari:  Christophe Bazile
Pinta-ala:  
 – Kokonaispinta-ala:  16,33 km²
Väkiluku (2021):  16 064
 – Väestötiheys:  984 as./km²
 
 www.ville-montbrison.fr 
Infobox OKVirheellinen NIMI-arvo: 
Montbrison on kunta Loiren departementissa Keski-Ranskassa. Kunnan väkiluku oli 16 064 vuonna 2021.
Kunta on antanut nimen sinihomejuustolle Fourme de Montbrison, jota on valmistettu seudulla vuosisatoja.
Aiheesta muualla

Kuvia tai muita tiedostoja aiheesta Montbrison Wikimedia Commonsissa
Montbrisonin kunnan sivusto
Mustaa tai valkoista

Mustaa tai valkoista on leikki, jolla voidaan valita henkilö ryhmästä esimerkiksi etsijäksi kirkonrotta-leikissä.
Säännöt

"Mustaa tai valkoista" -leikissä leikkijöitä on vähintään kolme. Pelaajat asettuvat siten, että he näkevät toisensa, minkä jälkeen huudetaan yhtä aikaa "Mustaa tai valkoista!" Kun huuto päättyy, pelaajat joko nostavat kätensä ylös tai laskevat käden alas. Jos yhden pelaajan käsi on eri asennossa kuin muilla, hän "pelastuu" arvonnalta ja muut jatkavat peliä kunnes jäljellä on kaksi pelaaja, joista voittaja määritetään usein kolmasti pelattavalla Kivi, paperi, sakset-leikillä. Häviäjä jää esimerkiksi kirkonrotan etsijäksi.
Kun pelaajia on kuusi tai enemmän, jakaudutaan ryhmiin. Molempien ryhmien viimeiset leikkijät pelaavat lopuksi Kivi, paperi, sakset -pelin.
Meadow Island

Meadow Island on vuonna 2009 Vaasassa perustettu englanninkielistä vaihtoehtorockia soittava duo, jonka muodostavat Joa Korhonen ja Jenni Niemi. Korhonen tunnetaan myös Sara- ja Pedestrian’s Motor -yhtyeiden jäsenenä. Meadow Islandin esikoisalbumi Meadow Island julkaistiin elokuussa 2010. Jo sitä ennen ilmestyi single My Constant toukokuussa.
Tyyli ja taustat

Meadow Island on tyyliltään huomattavasti Saraa ja Pedestrian’s Motoria rauhallisempaa akustista musiikkia, joka on saanut vaikutteita muun muassa Kashmirilta, Midlakelta, Radioheadiltä, Tori Amosilta, Sufjan Stevensiltä, José Gonzálezilta, The Swell Seasonilta, Damien Ricelta ja Underwater Sleeping Societylta. Yhtye sai alkunsa Korhosen tavattua Niemen, joka sai Korhosesta esiin uuden musiikillisen puolen: Korhonen koki tarvetta ilmaista itseään vapaasti ilman Saran tyylin asettamia rajoja ja Niemen kaunis korkea lauluääni ja piano vastasivat tähän tarpeeseen siten, että he yhdistivät äänensä duoksi. Yhtyeen äänimaailman on kuvattu muistuttavan muun muassa Hazlewoodia & Sinatraa ja Lanegania & Campbellia.
Levytyssopimus

Keväällä 2010 yhtye teki levytyssopimuksen Universal Musicin kanssa, joka oli julkaissut myös Saran kaksi viimeisintä pitkäsoittoa. Ensimmäinen single My Constant ilmestyi toukokuussa 2010 ja debyyttialbumi Meadow Island 1. syyskuuta 2010. Duon live-kokoonpanossa on mukana myös Heikki Järvi, joka soittaa keikoilla kitaraa. Meadow Island teki ensimmäisen minikiertueensa toukokuussa 2010, jolloin yhtye oli yhden keikan Mark Laneganin ja kaksi keikkaa Kashmirin lämmittelijänä Helsingin Nosturissa ja Tavastialla sekä Tampereen YO-talolla. Yhtye buukattiin myös Seinäjoen Provinssirockiin.
Julkaisut > Albumit

Meadow Island 2010
Julkaisut > Singlet

My Constant (promosingle) 2010
And All That's Left (promosingle) 2010
Jäsenet

Joa Korhonen (laulu, kitara, basso, rummut)
Jenni Niemi (laulu, piano)
Heikki Järvi (kitara/keikat)
Aiheesta muualla

Yhtyeen kotisivut (Arkistoitu – Internet Archive)
Meadow Island Myspacessa (englanniksi)
Kaskinen Unplugged (Arkistoitu – Internet Archive), Esiintyjät
Meadow Island esiintyy Provinssirockissa (haastattelu), Radio Vaasa.
Meadow Island (Arkistoitu – Internet Archive) Univeral Musicin sivuilla.
Mustat sydämet (kirja)

| Mustat sydämet |
| --- | --- |

Kirjailija:  Seppo Jokinen
Kieli:  suomi
Kustantaja:  Crime Time
Julkaistu:  2014
Löydä lisää kirjojaKirjallisuuden teemasivulta
Mustat sydämet on Seppo Jokisen kirjoittama jännitysromaani, jonka julkaisi CrimeTime vuonna 2014. Se on Komisario Koskinen -sarjan 19. osa ja palkittiin Tampereen kaupungin kirjallisuuspalkinnolla vuonna 2014.
Kirjan tapahtumat sijoittuvat Australiaan, mihin päähenkilö komisario Koskinen on matkustanut juoksemaan Sydneyn maratonia kolmen kollegansa kanssa. Hän joutuu siellä selvittämään suomalaisten siirtolaisten ongelmia.
Kirjoittaja Seppo Jokinen on itse viettänyt Australiassa nelisen vuotta 1970-luvulla työskennellen muun muassa rautatien rakennustyömailla.
Mustat silmät (täsmennyssivu)

Mustat silmät voi tarkoittaa ainakin seuraavia asioita:
Mustat silmät (ven. Очи чёрные), venäläinen kansanlaulu
Mustat silmät, Valentin Vaalan ohjaama elokuva vuodelta 1929
Mustat silmät (saks. Petersburger Nächte), Paul Martinin ohjaama elokuva vuodelta 1958
Mustat silmät (ital. Oci ciornie, ven. Очи чёрные), Nikita Mihalkovin ohjaama elokuva vuodelta 1987
Dark Eyes, Bob Dylanin laulu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mustat silmät”, voi hakea sivunnimihaulla, laajalla sivunnimihaulla tai tekstihaulla.
Musiikkivuosi 1962

Musiikkivuosi 1962 käsittelee vuoden 1962 tärkeitä musiikkitapahtumia, uutisia ja julkistuksia.
Julkaisuja

Dee Dee Sharpin esikoisalbumi It’s Mashed Potato Time julkaistiin
Dick Dalen esikoisalbumi Surfers’ Choice julkaistiin
James Bond -elokuvien kuuluisa aloituskappale ”James Bond Theme” julkaistiin
Kilpailuja

Eurovision laulukilpailu 1962
Muttila

Muttila (ruots. Muttom) on Myrskylän kylä. Se sijaitsee Muttilanjärven rannalla. Muttila on maatalousvaltainen kylä. Muttila sijaitsee Myrskylän kirkonkylän kaakkoispuolella. Muttilanjärven eteläpuolelta kiertää noin 5,6 kilometriä pitkä Muttilantie, jolla ajetaan vuosittain syyskesällä Tångin Sora -ralli Autoliiton Myrskylän osaston järjestämänä neljän kilometrin pituisella osalla Muttilantietä.